EkBass/fiwiki-20250220-pages-articles huggingface dataset:
Alfa Romeo 8C

Alfa Romeo 8C on Alfa Romeon vuosina 1931–1939 valmistama urheiluauto. == 8C (2300 / 2600 / 2900) (1931 - 1939) == Alkuperäisen 8C:n nimi tulee auton suorasta kahdeksansylinterisestä moottorista. Vittorio Janon suunnittelema auto oli Alfa Romeon malliston lippulaiva koko 30-luvun ajan. Ensimmäinen 8C-malli oli 2300, jonka nimi perustuu 2,3-litraiseen moottoriin. Lyhytakselivälinen versio tästä autosta voitti Targa Florio -kilpailun Sisiliassa, mutta vasta Italian Grand Prix'n voitto Monzassa antoi autolle lempinimen Monza. Remmiahdettu 2600 versio DOHC rivi 8 -moottorista, joka oli myös Janon suunnittelema, esiteltiin myöhemmin ja tämä moottori kiihdytti auton 0–97 km/h nopeuteen seitsemässä sekunnissa ja auton huippunopeudeksi saatiin jopa 217 km/h. == Aiheesta muualla == 8C Luokka:1930-luvun autot
PCO

PCO tarkoittaa, että munasarjoissa on monta kystaa. Se ei ole sama asia kuin PCOS eli munasarjojen monirakkulaoireyhtymä mutta voi aiheuttaa sen. Monirakkulaisuuden alkusyy on usein se, että aivolisäkkeestä erittyy liikaa LH-hormonia eli lutropiinia. ==Lähteet== *Diabetesliitto Luokka:Umpierityssairaudet
Toyota Probox

Toyota Probox on Toyotan vuodesta 2002 lähtien Japanin markkinoille valmistama pieni tila-auto. Probox on saatavana sekä etuvetoisena että nelivetoisena. Probox on rakennettu samalle alustalle Toyota Yariksen kanssa. Tyyppinumerot: *NCP58G - etuveto *NCP59G - neliveto Moottorivaihtoehdot: *1.5 VVT-i (1 496 cc) (1NZ-FE) == Aiheesta muualla == Probox Luokka:M-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Alessandria

Alessandria on kaupunki Luoteis-Italiassa Piemontessa 55 kilometriä Torinosta. Se on Alessandrian maakunnan pääkaupunki. Asukkaita siellä on runsaat 90 000\. Alessandria sijaitsee Tanarojoen (lat. Tanarus) varressa, ja se on tärkeä rautateiden risteysasema. Se on saanut nimensä vuonna 1168 paavi Aleksanteri III:n mukaan.Alessandria Piemonte, Italia ==Kuuluisia alessandrialaisia== *Umberto Eco, kirjailija *Gianni Rivera, jalkapalloilija == Lähteet == ==Aiheesta muualla== Luokka:Piemonten kaupungit Luokka:Alessandrian maakunnan kunnat
Volkswagen Apollo

Volkswagen Apollo on Volkswagenin ja Fordin yhteistyössä Brasiliassa Autoventurin tehtaalla valmistama automalli. Se on käytännössä sama auto kuin Ford Verona, eli kaksiovinen Ford Orionin sedan-versio. Apollon syrjäytti vuonna 1992 Volkswagenin mallistossa Volkswagen Pointer. Apolloa valmistettiin vuosina 1990–1992. == Lähteet == Apollo Luokka:C-segmentin autot Luokka:1990-luvun autot
Roni Porokara

Roni Porokara (s. 12. joulukuuta 1983 Helsinki) on suomalainen uransa lopettanut jalkapalloilija. Hän oli pelipaikaltaan vasen laitahyökkääjä. ==Ura== Porokara on aiemmin edustanut seuratasolla Pallo-Poikia, PK-35:ä, FinnPaa, FC Jokereita, FC Hämeenlinnaa ja FC Honkaa. Kaudella 2006 Porokara oli yksi nousijajoukkue FC Hongan avainpelaajista. Hän onnistui myös tilastollisesti harvinaisessa tempussa pelattuaan kauden jokaisen ottelun alusta loppuun ainoana Hongan pelaajista. Erinomaisen kauden päätteeksi Porokara valittiin Veikkausliigan All Stars-joukkueeseen. Porokara siirtyi marraskuussa 2010 Örebrosta belgialaiseen Germinal Beerschotiin monivuotisella sopimuksella.Roni Porokara siirtyy Belgiaan Ilta-Sanomat 12.11.2010 Viitattu 12.11.2010 Elokuussa 2012 hän siirtyi Israelin pääsarjan Ironi Kiryat Shmonaan, jota edusti tammikuuhun 2013 asti. Juutalaistaustansa johdosta Porokaraa ei laskettu ulkomaalaiskiintiöön Israelissa pelatessaan. Huhtikuussa 2013 hän palasi Hongan riveihin. ===Maajoukkueura=== Ensimmäisen A-maaottelunsa Porokara pelasi 25. toukokuuta 2006 Ruotsia vastaan. Kyseisessä harjoitusottelussa Porokara vaihdettiin kentälle vain minuutti ennen varsinaisen peliajan päättymistä. Porokara sai toisen maaottelunsa tililleen 6. helmikuuta 2008 Kyproksessa pelatussa ottelussa Kreikkaa vastaan. Marraskuussa 2006 Porokara valittiin Suomen haastajamaajoukkueeseen Vietnamissa järjestettyyn BV Cupiin. Porokara viimeisteli kolmessa ottelussa neljä maalia ja hänet valittiin turnauksen parhaaksi pelaajaksi. ==Kausitilastot== :Päivitetty 25. lokakuuta 2023 Kausi Seura Ottelut Maalit Avauksessa Vaihdosta Lähde 2002 FC Jokerit 0 0 0 0 2002 Forssan Jalkapalloklubi 1 0 2003 FC Hämeenlinna 25 1 13 12 2004 FC Hämeenlinna 24 5 18 6 2005 FC Honka 26 13 2006 FC Honka 24 8 24 0 2007 FC Honka 26 3 26 0 2008 Örebro SK 29 2 2009 Örebro SK 29 5 29 0 Roni Porokara Soccerway-sivustolla 2010 Örebro SK 26 3 25 1 2010–2011 KFC Germinal Beerschot 12 0 11 1 2011–2012 KFC Germinal Beerschot 24 3 10 14 2012 Hapoel Ironi Kiryat Shmona FC 3 0 1 2 2013 FC Honka 27 3 26 1 2014 FC Honka 25 8 25 0 2014 Helsingin Jalkapalloklubi 4 1 1 3 2015 FC Honka 13 2 10 3 Yhteensä 318 57 * Liigadebyytti: 15. toukokuuta 2003 FC Hämeenlinna–KuPS (4–3) * Ensimmäinen liigamaali: 14. kesäkuuta 2003 FC Hämeenlinna–FC Jokerit (2–1) ==Saavutukset== * SM-kulta 2014 * SM-hopea 2013 * Suomen Cup -hopea 2004, 2007 * Ykkösen voitto 2005 Henkilökohtaiset palkinnot * Valinta jalkapallotoimittajien yhdistyksen Veikkausliigan All Stars-joukkueeseen 2006Veikkausliigan All Stars -joukkue 2006. veikkausliiga.fi 4.11.2006. * Ykkösen Veikkauspörssin voitto 2005 * BV Cupin paras pelaaja 2006Porokara BV Cupin paras pelaaja. palloliitto.fi 19.11.2006. ==Lähteet== * ===Viitteet=== Luokka:Suomalaiset jalkapalloilijat Luokka:Suomen juutalaiset Luokka:Vuonna 1983 syntyneet Luokka:Elävät henkilöt
Volkswagen Basistransporter

Volkswagen EA489 Basistransporter on yksi Volkswagenin harvinaisimmista automalleista. Basistransporter on hyvin pieni etumoottorinen etuvetoinen avolava. Basistransporteria valmistettiin vain 2 600 kappaletta osina Hannoverissa, Saksassa ja Meksikossa vuosina 1975–1979. Basistransporterit koottiin Australiassa, Uudessa-Seelannissa, Papua-Uudessa-Guineassa, Filippiineillä, Pakistanissa, Indonesiassa, Turkissa ja Meksikossa. Turkissa Basistransproteria myytiin nimellä EA489, Indonesiassa nimellä Mitra ja Meksikossa nimellä Hormiga. Vuosina 1975–1976 Suomessa valmistettiin Basistransporteriin pohjautuvia Teijo-avolavapakettiautoja. Basistransporterin moottori on 1,6-litrainen bokseri-OHV, joka tuottaa tehoa 46 hv @ 4000 rpm ja antaa auton huippunopeudeksi 85 km/h. ==Lähteet== Basistransporter Luokka:Lava-autot Luokka:1970-luvun autot
Lotta Lehtikari

Lotta Elisa Lehtikari (s. 16. lokakuuta 1974 Kouvola) on suomalainen näyttelijä ja rosen-terapeutti. Hän alkoi näytellä 13-vuotiaana nuoriso­teatterissa ja lukiossa ollessaan hän aloitti uransa Kouvolan Teatterissa 1990-luvun alussa. Lukion jälkeen käytyään vuoden näyttelijä­kurssin hän pääsi teatteri­korkea­kouluun ensimmäisellä yrityksellä. Lehtikari on valmistunut teatteri­taiteen maisteriksi Teatteri­korkea­koulusta vuonna 2000. == Ura == Lehti­kari on näytellyt muun muassa televisio­sarjoissa Isänmaan toivot, Tahdon asia, Uudisraivaaja, Karjalan kunnailla, Helsingin herra ja Pala sydämestä. Eräs Lehti­karin muistetuimpia rooleja oli Kotikatu-sarjan Mimmi, joka kuoli yllättäen odottaessaan kaksosia miehelleen, Ville Keskilän esittämälle Teemulle. Hän on näytellyt elo­kuvien ja televisio­sarjojen lisäksi Q-teatterissa, Helsingin Kaupunginteatterissa, Ryhmäteatterissa ja Teatteri Takomossa. Vuonna 2013 Lehti­kari nimitettiin pää­kaupunki­seudulla järjestettävän nuorten teatteri­tapahtuma Loiste­festarin taiteelliseksi johtajaksi. Lehti­kari opiskeli vuosina 2013–2018 toisen ammatin Rosen Method School Finlandissa ja valmistui rosen-terapeutiksi. Hän tekee tätä työtä omalla vastaan­otollaan Helsingissä. == Filmografia == Elokuvat Elokuvat Elokuvat Vuosi Nimi Rooli 2001 Emmauksen tiellä Rebekka 2002 Duetto amoroso Roosa 2002 Kuutamolla Karita 2004 Joensuun Elli Sirpa 2004 Juoksu­haudan­tie Ulla Nieminen 2004 Tyhjää ilman Tahvoa Saija Puupponen 2005 FC Venus Marjaana ”Mara” 2007 Non Profit 2007 Lieksa! Veera 2011 Nainen ja liha­teollisuus 2014 Huono paimen Alma 2015 Me Rosvolat Hilda Rosvola 2018 Pieniä suuria valheita Sirpa Televisio Televisio Televisio Vuosi Sarja Rooli 1998 Isänmaan toivot Maiju 1998 Kotikatu perus­hoitaja 1999 Salatut elämät kaunis tyttö baarissa 1999–2002 Isänmaan toivot Salla Niitty­maa 2000 Ratikka-Raimo koti­apulainen 2000 Kylmäverisesti sinun 2000–2002 Kotikatu Mimmi Kallio 2001 Ou nou! Minna Mielonen 2001 Korkeajännitystä – eli sähköä kotiin kuljetettuna Heinonen 2001 Seitsemän Satu Hannula 2005 Tahdon asia Janica 2005 Pimeä puoli 2006 Uudisraivaaja poliisi Televisio Televisio Televisio Vuosi Sarja Rooli 2006 Akkaa päälle Luukkonen / Helinä 2006 Rikospoliisi ei laula Römpötti 2007–2009 Karjalan kunnailla Saara Torni­koski 2009–2010 Helppo elämä Kirsi 2011 Presidentin kanslia 2012 Helsingin herra Kata 2012 Maailma on valmis Merike Vaittinen 2014 Nymfit Johanna Sund­man 2014 lovemilla Hinkki 2017 Kolmistaan Mikaela 2017–2018 Uusi päivä Maija Helminen 2018 Mä voin selittää kaiken Maija Helminen 2021 Pala sydämestä Rita Berg == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1974 syntyneet Luokka:Elävät henkilöt
Klavdija Plotnikova

Klavdija Zaharovna Plotnikova (, kam. Klawd'a, 1893 Abalakovo – 20. syyskuuta 1989) oli viimeinen kamassia äidinkielenään puhunut henkilö. Sajanin vuoristoalueella Venäjän keisarikunnassa syntyneen Plotnikovan isä oli venäläinen Zahar Perov ja äiti kamassi Afanasija. Hänen äitinsä sukunimi on tuntematon. Plotnikovan perhe on numerolla 14 kielitieteilijä Kai Donnerin laatimassa Abalakovon kamassiperheiden luettelossa. Plotnikova ei puhunut kamassia 1950-luvun vaihteen jälkeen muiden kuin fennougristien kanssa, koska hänellä ei ollut enää kamassia taitavia tuttavia. Fennougrien lisäksi Pnotnikova puhui kamassia lehmälleen ja jumalle. Plotnikovan kamassintaito oli siitä huolimatta erittäin hyvä, ja hän oli suureksi hyödyksi kielentutkijoille koko loppuelämänsä ajan. Vuonna 1970 Plotnikova vieraili Tallinnassa järjestetyssä kansainvälisessä fennougristikongressissa, jossa hänen puhettaan äänitettiin. Plotnikova puhui myös sujuvaa venäjää, jonka taidon hän oli oppinut jo varhain lapsuudessaan. Kamassintaitoisten vähetessä venäjästä tuli lopulta hänen ainoa kielensä, jolla hän pystyi keskustelemaan muiden ihmisten kanssa. Venäjä vaikutti vahvasti hänen puhumaansa kamassiin. Erityisesti ääntämyksessä, sanastossa ja lauserakenteessa näkyi venäjästä tulleita piirteitä. Sen sijaan kamassin muoto-opillinen rakenne oli säilynyt pääosin ennallaan hänen puheessaan. Venäjän vaikutus ilmeni erityisesti rakenteen ja sanaston köyhtymisenä, sillä monet muoto-opilliset muodot ja lauseopilliset rakenteet olivat jääneet pois hänen käytöstään ja hänen sanavarastonsa oli pienentynyt suhteellisen paljon. Kun Plotnikova menehtyi 20. päivä syyskuuta, sitä myötä kamassin kieli sammui. Tuona päivänä vietetään nykyisin kuolleiden kielten muistopäivää. ==Lähteet== Luokka:Samojedikielet Luokka:Kielten viimeiset äidinkieliset puhujat Luokka:Venäläiset henkilöt Luokka:Neuvostoliittolaiset henkilöt Luokka:Vuonna 1893 syntyneet Luokka:Vuonna 1989 kuolleet
Volkswagen RT05

Volkswagen RT05 (Race Touareg) on Volkswagenin kehittämä kilpa-auto aavikkoralleihin. Se osallistui ensimmäisiin aavikkokilpailuhin 2005 vuoden lopulla ja pääkoitos oli 2006 vuoden Dakar-ralli. Seuraavaan Darkar-ralliin kehitettiin Volkswagen Race Touareg 2. ==VW RT05:n tekniset tiedot== Moottori: * viisi sylinteriä * polttoaine diesel * tilavuus 2 500 cm³ * teho n. 202 kW * vääntö 550 Nm * huippunopeus 220 km/h Voimansiirto: * kuusivaihteinen sekventaalivaihteisto Runko: * kaksiovinen teräsrunko Mitat: * pituus 4 171 cm * leveys 1 996 cm * korkeus 1 762 cm * paino 1 787,5 kg RT05, Volkswagen
Skye Sweetnam

Skye Alexandra Sweetnam (s. 5. toukokuuta 1988 Bolton, Ontario, Kanada) on kanadalainen punkpop-laulaja ja lauluntekijä. Hän julkaisi ensimmäisen levynsä, Noice from the Basementin, vuonna 2003 yhdessä paikallisen tuottajan James Robertsonin kanssa. Samana vuonna ilmestyi single ”Billy S.” ja vuotta myöhemmin ”Tangled Up In Me”. Tämän jälkeen Skye on osallistunut muun muassa Britney Spearsin Onyx Hotel -kiertueeseen. Skye on vieraillut televisiosarjassa Radio Free Roscoe vuonna 2004. Vuonna 2006 hän antoi lauluäänensä Barbielle piirroselokuvassa Barbie Diaries. Skye Sweetnamiin ja hänen musiikkiinsa ovat vaikuttaneet useat elokuvat ja yhtyeet, joista mainittakoon Green Day, Alanis Morissette, Nirvana, Nelly Furtado ja Led Zeppelin. Hän on maininnut myös muutamia näyttelijöitä ja ohjaajia. == Aiheesta muualla == * Luokka:Kanadalaiset poplaulajat Luokka:Vuonna 1988 syntyneet Luokka:Elävät henkilöt
Mikrofilia

Mikrofilia tarkoittaa seksuaalista kiinnostusta pienikokoisiin ihmisiin, joskus jopa ihan pieniin kääpiöihin. Mikrofiliaa pidetään myös parafiliana. Mikrofiilin kiinnostus ei välttämättä rajoitu lyhytkasvuisiin ihmisiin, vaan myös erittäin pienikokoisiin ihmisiin, ns peukaloisiin. Koska näin lyhyitä ihmisyksilöitä ei ainakaan tunneta, tämäntyyppinen mikrofilia keskittyy aiheeseen liittyvään fiktioon ja esimerkiksi tietokoneella muokattuihin kuviin joissa ihmiset on saatu näyttämään hyvin pieniltä. Mikrofilia ei välttämättä ole makrofilian vastakohta, mutta niitä voidaan silti kutsua vastakohdiksi. Luokka:Parafiliat
G. F. Stockmann

Heinrich Georg Franz Stockmann () oli Helsingissä toiminut saksalaissyntyinen liikemies ja kauppias, jonka perustamasta liikkeestä kasvoi Stockmannin pörssiyhtiö. G. F. Stockmann syntyi vuonna 1825 Ritzeraussa lähellä Lyypekkiä, jossa hänen isänsä Joachim Franz Hermann Stockmann toimi metsänhoitajana. Stockmann työskenteli vuosina 1840–1845 siirtomaa­tavaraliikkeessä sekä vuosina 1845–1851 väri- ja kemikaalikaupassa Lyypekissä ja sen jälkeen vuoteen 1852 Hampurissa. Hän suunnitteli sen jälkeen Amerikkaan muuttamista mutta saikin paremman työpaikan Suomesta. Stockmann saapui Suomeen vuonna 1852 Nuutajärven lasitehtaan kirjanpitäjäksi ja kassanhoitajaksi. Nuutajärven lasitehtaan perustaessa tehtaita ja myymälöitä Etelä-Suomeen Stockmannista tuli uuden Helsingin liikkeen hoitaja. Tehtaan puoti avattiin Kauppatorin laidalle Lampan taloon vuonna 1859, ja Stockmann toimi sen esimiehenä. Myymälä toimi alusta asti Stockmannin nimellä ja hän osti sen kokonaan omakseen 1. helmikuuta 1862, jota on myöhemmin pidetty Stockmann-yrityksen perustamispäivänä. Hän laajensi pian tavaravalikoimaa lasi- ja puuvillatuotteista astioihin, työkaluihin ja edelleen kaikenlaiseen kulutustavaraan. Myyntituotteita alettiin hankkia ulkomailta ja toiminta laajeni vähittäismyynnistä myös tukkukauppaan. Taloudellisesti vaikeista ajoista huolimatta Stockmannin liike oli 1870-luvun alkupuolella jo Helsingin suurimpia kaupan alan yrityksiä. Keskeisimmäksi toimialaksi tuli rautakauppa, sillä se kannatti nopeasti kasvavassa pääkaupungissa, jossa rakennettiin paljon. Stockmann oli saanut Suomen kansalaisuuden jo vuonna 1860 ja porvarinoikeudet vuonna 1861, ja hänelle myönnettiin kauppa­neuvoksen arvonimi vuonna 1880. Samana vuonna hänen liikkeensä siirtyi uusiin isompiin tiloihin Kiseleffin taloon Senaatintorin laidalle ja siitä tuli ”mannermainen tavaratalo”. Uutta olivat muun muassa suuret näyteikkunat ja erilliselle kassoille tapahtuva ostosten maksu. 1890-luvulla perustettiin erillinen urheiluosasto sekä oma liike Arabian posliinitehtaan tuotteille ja haarakonttori Kallion kaupunginosaan. Pääliikettä laajennettiin vielä useasti. Vuonna 1902 Stockmann muutti liikkeensä osakeyhtiöksi, jonka toimitusjohtajaksi tuli hän vanhin poikansa Karl Stockmann. Kolmantena osakkaana heidän ohellaan oli toinen poika Frans Stockmann. Kolmas Stockmannin pojista, lääketieteen ja kirurgian tohtori Wilhelm Stockmann, oli Stockmannin johtokunnan jäsenenä vuodesta 1902.Tohtori Wilhelm Stockmann, Suomen Punainen Risti, 01.02.1932, nro 2, s. 14, Kansalliskirjaston digitaaliset aineistot Stockmann kuului Helsingin Säästöpankin isännistöön ja vuosina 1883–1897 Suomen Yhdyspankin pankkivaliokuntaan. ==Lähteet== Luokka:Lindex Group Luokka:Saksalaiset liikemiehet Luokka:Suomalaiset kauppiaat Luokka:Kauppaneuvokset Luokka:Helsingin historia Luokka:Vuonna 1825 syntyneet Luokka:Vuonna 1906 kuolleet
Volkswagen Corrado

Volkswagen Corrado on Volkswagenin vuosina 1988–1995 valmistama coupé-korinen henkilöauto. Corradossa on risteytetty Volkswagenin B3- ja A2-alustoja, etuosa on A2-tekniikalla tehty toisen sukupolven Volkswagen Golfin ja Volkswagen Jettan tavoin, kun perän tekniikka taas on Volkswagen Passat B3:sta. Yhdysvalloissa Corradoa myytiin vuosina 1990–1994. Corradoa valmistettiin yhteensä 97 521 kappaletta. Aluksi saatavilla oli vain 1,8-litraiset vapaasti hengittävät ja ahdetut moottorit, mutta vuonna 1992 markkinoille tuli myös 2,0-litrainen sekä edistynyt 2,9-litrainen VR6-moottori, joka on eräänlainen rivimoottorin ja V-moottorin risteytys. Amerikassa VR6:n iskutilavuus oli vain 2,8 litraa. VR6-tekniikan ansiosta kuusi sylinteriä saadaan mahtumaan lähes saman kokoiseen tilaan kuin neljä sylinteriä. Corradon piti olla alun perin nimeltään edeltäjänsä tavoin Volkswagen Scirocco, mutta koska auto oli muuttunut paljon edeltäjäänsä verrattuna, ja siitä oli tullut kooltaan suurempi ja myös painavampi, päätti Volkswagen vaihtaa nimen Corradoksi. Tarkoituksena oli myös tuoda markkinoille kolmiovinen farmarimalli, Corrado Sport Kombi, mutta projekti jäi prototyyppiasteelle ja ainoastaan kaksi autoa ehti valmistua vuonna 1989. Kaikissa Corradon malleissa oli innovatiivinen takasiipi, joka nousi ylös, kun saavutettiin 75–105 kilometrin tuntinopeus alueesta riippuen. == Erikoismalleja == *VR6 Storm – Vain Britanniassa saatavilla ollut malli. 15″ BBS-kevytmetallivanteet, lämmitetyt nahkaistuimet, erikoisvärit (Classic Green ja Mystic Blue), valmistusmäärä 500 kappaletta. *G60 Jet – Vain Saksassa saatavilla ollut erikoissisustalla varustettu malli. *Estoril – Vain Italiassa saatavilla ollut Estoril-kevytmetallivanteilla varustettu malli. == Moottorivaihtoehdot == *1.8 8V PF – 79 kW (107 hv) *1.8 8V PB – 82 kW (112 hv) *1.8 16V PL/KR – 100 kW (136 hv) (1988–1992) *1.8 G60 PG – 118 kW (160 hv) (1988–1992, remmiahdettu) *2.0 8V 2E/ADY – 85 kW (115 hv) (1995–1995) *2.0 16V 9A – 100 kW (136 hv) (1992–1995) *2.8 VR6 AAA – 128 kW (174 hv) (1992–1995) (ainoastaan Yhdysvalloissa) *2.9 VR6 ABV – 140 kW (190 hv) (1992–1995) == Lähteet == * Volkswagen Corradon historiaa Corradog60.com. Viitattu 11.12.2015 === Viitteet === == Aiheesta muualla == Corrado Volkswagen Luokka:S-segmentin autot Luokka:1980-luvun autot Luokka:1990-luvun autot
Sven Estridinpoika

Sven Estridinpoika eli Sven II (n. 1019–1076) oli Tanskan kuningas vuodesta 1047 vuoteen 1076. Hän oli Ulf Thorgilinpojan ja Estrid Margarete Svendintyttären poika ja Sven Kaksiparran tyttärenpoika. Norjan ja Tanskan kuningas Maunu Hyvä teki Svenistä Tanskan jaarlin, eli käytännössä hallitsijan. Sven kuitenkin kapinoi Maunua vastaan ja yritti toistuvasti valloittaa Tanskan itselleen, mutta vasta Maunun kuoleman 1047 jälkeen Sven huudettiin Tanskan kuninkaaksi. Samanaikainen Hampurin piispan lähettiläs Adam Bremeniläinen on matkakertomuksessaan kuvannut laajasti Tanskaa ja myös "daanien kuningasta" Sveniä, jolta hän sai paljon tietoa Pohjolasta. Kuningas myös kertoi päättymättömästä valtamerestä, jonka takana on Vinland. Sven oli todennäköisesti ensimmäinen Tanskan kuningas, joka osasi lukea. Adam moitti Sveniä siitä, että hän oli ottanut vaimokseen sukulaisensa Gunhildin. Pitkän riidan jälkeen Sven erosikin Gunhildista. Svenillä oli tiettävästi ainakin 19 lasta lukuisten rakastajattarien kanssa. Hänen lukuisista pojistaan viisi nousi myöhemmin Tanskan valtaistuimelle: * Harald Hein * Knuut Pyhä * Olavi Hunger * Eerik I Ejegod * Niilo Sveninpoika ==Lähteet== Luokka:Tanskan kuninkaat Luokka:1010-luvulla syntyneet Luokka:Vuonna 1076 kuolleet
Rami

Rami tarkoittaa seuraavia asioita: * kuiturami eli rami (Boehmeria nivea), nokkoskasvi, jota käytetään tekstiilien ja paperin raaka-aineena * Rami, miehen tai naisen etunimi * Rami, sukunimenä: ** Adil Rami (s. 1985), ranskalainen jalkapalloilija ** Ahmed Rami (s. 1946), ruotsalais-marokkolainen kirjailija
Tania Raymonde

Tania Raymonde (s. 22. maaliskuuta 1988 Los Angeles, Yhdysvallat) on yhdysvaltalainen näyttelijä. Hänen ensimmäinen merkittävä roolinsa oli televisiosarjassa Veljemme on nero, jossa hän näytteli Cynthia Sandersia vuosina 2000–2003. Tania Raymonde on tunnetuin sarjasta Lost, jossa hän näytteli Danielle Rousseaun tytärtä Alex Rousseauta. == Filmografia == Elokuvat Elokuvat Elokuvat Elokuvat Vuosi Nimi Rooli 2002 Children on Their Birthdays Lily Jane Bobbit 2006 The Garage Bonnie Jean/B.J. 2008 Japan Mae 2008 Foreign Exchange Anita Duarte 2009 Elsewhere Jillian 2009 The Immaculate Conception of Little Dizzle Ethyl 2009 Wild Cherry Helen McNicol 2010 Chasing 3000 Kelly 2011 Trophy Kids Tiffany 2011 Chillerama Zelda 2011 Losers Take All Wendy Horowitz 2012 Crazy Eyes Autumn 2012 Blue Like Jazz Lauryn 2013 Texas Chainsaw 3D Nikki 2013 Jodi Arias: Dirty Little Secret Jodi Arias 2014 Manson Girls Leslie Van Houten Televisiosarjat Televisiosarjat Televisiosarjat Televisiosarjat Vuosi Nimi Rooli Jaksot 2000 Vain yksi elämä Alice / nuori Syd ”Syd in Wonderland” 2000 The Brothers Garcia Nicole ”No hablo Español” 2000–2002 Veljemme on nero Cynthia 5 jaksoa 2001 The Nightmare Room Beth ”Scareful What You Wish For” 2003 The O’Keefes Lauren O’Keefe 8 jaksoa 2003 Oikeuden puolesta Petra ”Big Coal” 2005 NCIS rikostutkijat Anna Real ”An Eye for an Eye” 2006 Näkijä Taylor Greene ”S.O.S.” 2006–2010 Lost Alex Rousseau 19 jaksoa 2008 The Cleaner Nika ”Five Little Words” 2008 CSI: New York Laura Roman ”The Cost of Living” 2008–2009 Todistettavasti syyllinen Frankie Rafferty 8 jaksoa 2009 Bones Lexi ”Mayhem on a Cross” 2009 Kova laki: Rikollinen mieli Birgit Kaspers / Shelley Smith ”Revolution” 2009 Crash Roxanne Thigpen 2 jaksoa 2010 Unohdetut Sarah Poole ”Mama Jane” 2010 Look Courtney 3 jaksoa 2011 Havaiji 5-0 Melanie Ayres ”Ma’eme’e” 2011 Death Valley Carla Rinaldi 12 jaksoa 2012 90210 Sonia 3 jaksoa 2012 Switched at Birth Zarra 7 jaksoa 2013 Chicago Fire Nicole Sermons 2 jaksoa 2013 Chicago PD Nicole Sermons ”Pilot” Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Bruckner

Bruckner voi tarkoittaa seuraavia tunnettuja henkilöitä: *Agnes Bruckner (s. 1985), yhdysvaltalainen näyttelijä *Amy Bruckner (s. 1991), yhdysvaltalainen näyttelijä *Anton Bruckner (1824–1896), itävaltalainen säveltäjä *Leena Bruckner-Tuderman (s. 1952), suomalais-saksalainen ihotautilääkäri ja professori
Rising Force

Rising Force on Yngwie Malmsteenin vuonna 1984 julkaisema levy. Levyltä huomattavin, pieneksi hitiksi noussut kappale, on ”Black Star”. ==Kappaleet== # # # # # # # # ==Kokoonpano== * Yngwie Malmsteen – sähkö- ja akustinen kitara, basso ja Taurus-bassopedaalit * Jeff Scott Soto – laulu * Jens Johansson – kosketinsoittimet * Barriemore Barlow – rummut == Aiheesta muualla == * * Luokka:Vuoden 1984 albumit Luokka:Vuoden 1984 esikoisalbumit Luokka:Yngwie Malmsteenin albumit
Marching Out

Marching Out on Yngwie Malmsteenin albumi, joka julkaistiin 1985. Albumin kahdeksas kappale On the Run Again on pääosin sama kappale kuin Malmsteenin yhdessä aikaisemman bändinsä, Steelerin kanssa kirjoittama kappale Victim of the City joka ilmestyi myöhemmin Steelerin kokoelmalevyllä vuonna 2005. ==Kappaleet== # # # # # # # # # # # ==Kokoonpano== * Yngwie Malmsteen – kaikki kitarat, taustalaulu, Moog-kitarapedaalit * Marcel Jacob – basso * Jeff Scott Soto – laulu * Jens Johansson – kosketinsoittimet * Anders Johansson – rummut == Aiheesta muualla == * * Luokka:Yngwie Malmsteenin albumit Luokka:Vuoden 1985 albumit
Paanajärvi (täsmennyssivu)

Paanajärvi voi tarkoittaa seuraavia: ==Louhen piiri, Karjalan tasavalta== * Paanajärvi, järvi Karjalan tasavallan Louhen piirissä Suomen luovuttamalla Kuusamon alueella * Paanajärvi, entinen kylä Karjalan tasavallassa Suomen luovuttamalla Kuusamon alueella * Paanajärven kansallispuisto, luonnonsuojelualue Karjalan tasavallan Louhen piirissä ==Kemin piiri, Karjalan tasavalta== * Paanajärvi, kylä, entinen kylähallintoalue ja entinen kunta Karjalan tasavallan Kemin piirissä * Paanajärvi, taajama Kemin piirin Vääräkosken kunnassa Karjalan tasavallassa ==Suomessa== * Paanajärvi, pieni järvi Enontekiöllä Suomessa ==Katso myös== * Paanajärven Anni * Paanajärven paimenpoika, Akseli Gallen-Kallelan maalaus Luokka:Järvien täsmennyssivut
Vantaan vaakuna

Vantaan vaakuna on Vantaan kaupungin virallinen tunnus. Se hyväksyttiin vuonna 1951, kun Vantaa oli vielä Helsingin maalaiskunta. Vaakunan piirsi suunnittelukilpailun perusteella valittu Kullervo Telamaa, Malmin kaupallisen keskikoulun opettaja. Virallisen selityksen mukaan vaakunassa on ”sinisessä kentässä alainen, aaltokoroinen hopeahirsi, josta oikealle kaartuva kultainen kalanpyrstö”. Kuva-aihe symboloi maineikkaana lohijokena tunnettua Vantaanjokea. Vaakunan esikuvana toimi Helsingin kaupungin alkuperäinen, vuonna 1550 myönnetty kaupunginsinetti; tämä sinetti jäi käytöstä vuonna 1639, kun Helsinki sai uuden kaupunginsinetin, joka on puolestaan toiminut nykyisen Helsingin vaakunan esikuvana. == Lähteet == * ==Aiheesta muualla== * ”Kauppakoulun opettaja suunnitteli Vantaan vaakunan” – Vantaan Sanomat Luokka:Suomen kuntien vaakunat Vaakuna
Bonifatius III

Bonifatius III (n. 540–12. marraskuuta 607) oli paavina 19. helmikuuta 607 – 12. marraskuuta 607.Hanska 2005: 318. Hänen paavikautensa alkoi 19. helmikuuta ja loppui 12. marraskuuta 607, eli hän toimi paavina alle vuoden. Bonifatiuksen syntymänimeä tai -aikaa ei tiedetä, mutta hän syntyi Roomassa, Italiassa, John Cataadiocen poikana. Diakonina toimiessaan Bonifatius teki vaikutuksen paavi Gregorius I:een, joka nimitti hänet vuonna 603 diplomaatiksi Konstantinopoliin. Bonifatius osoittautuikin taitavaksi diplomaatiksi. Paavi Sabinianus kuoli helmikuussa 606, ja Bonifatius valittiin hänen seuraajakseen. Bonifatius ei kuitenkaan palannut Konstantinopolista Roomaan kuin vasta seuraavana vuonna. Paavikautensa aikana Bonifatius teki kaksi uudistusta paavien valintaan: paavin seuraajasta keskusteleminen paavin vielä eläessä kiellettiin, ja uuden paavin valinnan sai aloittaa vasta kolmen päivän kuluttua kuolleen paavin hautajaisista. Tarkoituksena oli pitää paavinvaalit vapaina ja riippumattomina. Bonifatius kuoli Roomassa 12. marraskuuta 607. Hänet on haudattu Pietarinkirkkoon. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 607 kuolleet
Uwe Hohn

Uwe Hohn (s. 16. heinäkuuta 1962, Rheinsberg/Brandenburg, silloin DDR) on entinen itäsaksalainen keihäänheittäjä. Hän heitti ensimmäisenä yli 100 metriä keihästä vanhalla keihäsmallilla. Vanhan keihäsmallin maailmanennätys syntyi 20. heinäkuuta 1984, kun Hohn heitti 104,80 metriä Itä-Berliinissä. Keihäsmallia muutettiin vuodelle 1986 siten, että nykyisen mallisella keihäällä ei toistaiseksi ole pystytty heittämään yli satametrisiä kaaria. Hohn oli kaksimetrinen ja 115 kiloa painava isokokoinen heittäjä, joka kärsi paljon loukkaantumisista. Hänen uransa huipputasolla jäikin verrattain lyhyeksi. Hohnin ainoaksi arvokisavoitoksi jäi vuoden 1982 Euroopan mestaruus Ateenassa tuloksella 91,34. Vuoden 1984 Los Angelesin olympiakisoista hän joutui jäämään pois itäblokin maiden boikotin vuoksi. == Parhaat tulokset == :10 parhaan tuloksen keskiarvo 97,21 *104,80 (1) Berlin 20.7.1984 *99,52 (1) Potsdam 25.5.1984 *97,12 (1) Berlin 15.7.1984 *96,96 (1) Canberra 6.10.1985 *96,90 (1) Erfurt 22.6.1985 *96,00 (1) Neubrandenburg 7.6.1985 *95,52 (1) Ostrava 12.6.1985 *95,52 (1) Stockholm 2.7.1985 *94,96 (1) Bratislava 15.6.1985 *94,82 (1) Jena 13.5.1984 ==Lähteet== Luokka:Itäsaksalaiset keihäänheittäjät Luokka:Vuonna 1962 syntyneet Luokka:Elävät henkilöt
Sabinianus

Paavi Sabinianus (n. 530–22. helmikuuta 606) oli paavina 13. syyskuuta 604 – 22. helmikuuta 606.Hanska 2005: 318. Sabinianus syntyi Italiassa, mutta tarkkaa vuotta ei tunneta. Hän kuoli Roomassa. Tiedetään, että paavi Gregorius I lähetti Sabinianuksen Konstantinopoliin, mutta tämä palasi sieltä 597. ==Lähteet== * ===Viitteet=== Luokka:Paavit Luokka:Syntymävuosi tuntematon Luokka:Vuonna 606 kuolleet
CA Osasuna

Club Atlético Osasuna on espanjalainen jalkapalloseura Pamplonan kaupungista Navarran alueelta. Seura perustettiin vuonna 1920 ja sen edustusjoukkue pelaa Espanjan korkeimmalla sarjatasolla Primera Divisiónissa. Osasuna on baskia ja tarkoittaa ”terveyttä”. Kaudella 2006–2007 Osasuna pääsi karsimaan paikasta Mestarien liigaan sijoituttuaan edellisellä kaudella neljänneksi Primera Divisiónissa. == Saavutukset == * 4 kertaa UEFA Cupissa * Espanjan cupin toinen sija kausilla 2004–2005 ja 2022–2023 * 31 kautta Primera Divisiónissa, paras sijoitus neljäs (1990–1991, 2005–2006) * 33 kautta Segunda Divisiónissa * 1 kausi Segunda División B:ssä * 12 kautta Tercera Divisiónissa == Pelaajat == :Päivitetty 13. elokuuta 2023. {| style="width: 250px;" Maalivahdit 1 Sergio Herrera 13 Aitor Fernández Puolustajat 2 Nacho Vidal 3 Juan Cruz 4 Unai García 5 David García (c) 12 Jesús Areso 15 Rubén Peña 22 Johan Mojica 24 Alejandro Catena === Tunnettuja entisiä pelaajia === * Javier Aguirre * John Aloisi * Castañeda * Sabino * Bustingorri * Iriguibel * Rípodas * Raúl García * Michael Robinson * Jan Urban * Jukka Raitala * Sammy Lee * Manuel Almunia * Roberto Soldado * Pablo García * Savo Milosevic * Nacho Monreal == Entisiä valmentajia == * Javier Aguirre * Rafael Benítez * José Antonio Camacho * Miguel Ángel Lotina * José Luis Mendilibar * José Ángel Ziganda == Lähteet == == Aiheesta muualla == * Osasunan sivusto Osasuna Luokka:Navarra
Tom Petranoff

Tom Petranoff (s. 8. huhtikuuta 1958 Illinois, Yhdysvallat) on entinen yhdysvaltalainen keihäänheittäjä. Petranoffin uran paras vuosi oli 1983, jolloin hän heitti toukokuussa maailmanennätyksen 99,72. Samana vuonna Helsingin maailmanmestaruuskisoissa hän jäi ennakkosuosikkina toiseksi Detlef Michelin jälkeen. Vuonna 1984 Los Angelesin olympiakisoissa hän jäi kotiyleisön edessä ilman mitalia heittämällä finaalissa vaatimattomat 78,40. Petranoffin ura jatkui 1990-luvun loppupuolelle saakka, mutta arvokisoissa hän ei onnistunut saamaan mitalia vuoden 1983 MM-kisojen jälkeen. Petranoff otti Etelä-Afrikan kansalaisuuden 1991, ja samana vuonna hän heitti uuden keihäsmallin ennätyksensä 89,16. Petranoffin kolmen käytössä olleiden keihäsmallien ennätysten yhteismitta on 276,28 metriä (99,72 - 89,16 - 87,40). Tätä paremmin on heittänyt vain Jan Železný (277,90 metriä) == Parhaat tulokset (vanhalla keihäsmallilla)== :10 parhaan tuloksen keskiarvo 93,79 *99,72 (1) Westwood 15.5.1983 *94,88 (1) Turku 28.7.1983 *94,62 (1) Los Angeles 25.6.1983 *93,72 (1) Eugene 4.6.1983 *93,54 (2) Berlin 17.8.1983 *93,48 (1) Bruxelles 26.8.1983 *93,26 (1) Zürich 24.8.1983 *92,38 (1) San Diego 1.3.1986 *91,56 (1) Oslo 27.6.1985 *90,80 (2) Westwood 18.5.1985 == Parhaat tulokset (nykyisin hyväksytyllä keihäsmallilla) == :10 parhaan tuloksen keskiarvo 86,03 *89,16 (1) Potchefstroom 1.3.1991 *87,26 (1) Belle vue Mauricia 28.6.1992 *86,70 (2) Nurmijärvi 20.7.1992 *86,46 (1) Port Elizabeth 5.3.1990 *86,32 (1) Pretoria 30.1.1990 *85,38 (1) Helsinki 7.7.1986 *85,34 (1) Pietersburg 8.4.1989 *84,72 (1) Potchefstroom 18.11.1989 *84,54 (1) Johannesburg 4.3.1989 *84,40 (1) Durban 22.4.1989 == Parhaat tulokset "rypyläkeihäällä"== :5 parhaan tuloksen keskiarvo 86,54 *87,40 (1) Pretoria 25.3.1991 *87,32 (1) Pretoria 25.2.1991 *86,56 (1) Rustenburg 22.3.1991 *85,72 (1) Pretoria 1.4.1991 *85,70 (1) Durban 29.4.1991 == Kausien parhaat heitot == * 76,04 Sacramento 21.6. vanha keihäsmalli * 1982 88,40 Lahti 7.7. vanha keihäsmalli *1983 99,72 Westwood 15.5. vanha keihäsmalli * 1984 89.50 Westwood 13.05. vanha keihäsmalli * 1985 91,56 Oslo 27.6.1985 vanha keihäsmalli * 1986 85,38 Helsinki 7.7. (92,38 San Diego 1.3. vanha keihäsmalli) * 1987 81,28 Rooma 30.8. * 1988 80,94 Stellenbosch 18.10. * 1989 85,34 Pietersburg 8.4. *1991 89,16 Potchefstroom 1.3. * 1992 87,26 Bellevue 28.6. * 1993 81,46 Tukholma 5.7. * 1999 76,45 Walnut 18.4. * 2000 - * 2001 - * 2002 - * 2003 60,88 Brunswick 5.7. ==Lähteet== * Luokka:Yhdysvaltalaiset keihäänheittäjät Luokka:Eteläafrikkalaiset keihäänheittäjät Luokka:Vuonna 1958 syntyneet Luokka:Elävät henkilöt
.htaccess

.htaccess (Hypertext Access) on oletusnimi Apache-palvelimen hakemistokohtaiselle asetustiedostolle. Tiedostolla voidaan ylikirjoittaa Apachen pääasetustiedoston sääntöjä. Tiedostolla voidaan asettaa omia virhesivuja, suojata sivuja salasanalla, uudelleenohjata käyttäjiä tai estää vaikka kuvien linkitys ulkopuolisilta sivustoilta. == Katso myös == * .htpasswd == Lähteet == == Aiheesta muualla == * Apachen opas .htaccessin käyttöön * Opas mod_rewriten käyttöön Luokka:World Wide Web
Elsassi

Elsassi ( tai Elsässisch, ) on alemannimurteisiin kuuluva saksan kielen muoto, jota puhutaan Ranskassa Alsacen (saks. Elsass) alueella. Monet elsassinpuhujat kirjoittavat saksan kirjakieltä, mutta saksantaitoinen ei suoraan ymmärrä puhuttua elsassia, ainakaan jos ei ole kotoisin lähimurteiden alueelta. Alsacen alue on historian kuluessa kuulunut vuoroin Saksaan, vuoroin Ranskaan. Toisen maailmansodan jälkeen Alsace on ollut nopeasti kehittymässä täysin ranskankieliseksi alueeksi, eikä suurin osa alle 30-vuotiaista elsassilaisista enää ymmärrä elsassin murretta. Murteen käyttöä on kuitenkin viime vuosina pyritty elvyttämään, ja esimerkiksi monille paikkakunnille on asennettu kaksikielisiä katukilpiä. Vuonna 2023 murretta alettiin opettaa paikallisissa julkisissa kouluissa. == Lähteet == thumb|250px|Kaksikielinen katukilpi Mulhousessa ==Aiheesta muualla== * Office pour la Langue et la Culture en d'Alsace Luokka:Grand Est Luokka:Ranskan kielet Luokka:Saksan murteet
Nokia N70

Nokia N70 on Nokian valmistama 3G-älypuhelin, joka tuli myyntiin syksyllä 2005. == Tekniikka == Puhelimessa on kaksi kameraa: 2 megapikselin kamera takakannessa ja etupuolella VGA-tasoinen eli 0.3 megapikselin kamera, joka on tarkoitettu videopuheluihin. Puhelimessa on myös FM-radio, Bluetooth 2.0, musiikkisoitin, tuki 3D-javapeleille sekä paikka kaksoisjännitteiselle RS-MMC- muistikortille. N70 on varustettu S60 Symbian OS -käyttöjärjestelmällä. Tarkemmin S60 2nd Edition, Feature Pack 3 (versio 2.8), joka perustuu Symbian OS versio 8.1a:lle. == Levinneisyys == Suomen noin neljästä miljoonasta matkapuhelimesta Nokia N70 -mallisia oli syyskuun 2007 lopussa 2,4 %. Tarkastelu kattoi noin 80–90 % Suomen matkapuhelimista.http://www.hs.fi/talous/artikkeli/Suomalainen+puhuu+Nokian+perusk%C3%A4nnyk%C3%A4ll%C3%A4/1135236550132 == Lähteet == == Aiheesta muualla == * Käyttöohjeet *Nokia N70 - Tuki N70 Luokka:Symbian-pohjaiset laitteet Luokka:Vuoden 2005 matkapuhelimet de:Nokia Nseries#Nokia N70
Norni

Norni on kuollut skandinaavinen kieli, jota puhuttiin Skotlannin pohjoispuolella sijaitsevilla Orkney- ja Shetlandsaarilla. == Historia == Islannin ja fäärin kielen tapaan norni pohjautuu niihin kieliin, jonka viikingit toivat mukanaan Skandinaviasta. Enimmäkseen läntisestä Norjasta kotoisin olleet viikingit asuttivat Shetlannin ja Orkneyn saaret 800-luvulla. He olivat usein talonpoikia, jotka alkoivat viljellä maata saarilla. Orkney- ja Shetlandsaaret siirtyivät vuosien 1469–1471 tapahtumien jälkeen Tanska- Norjan hallinnasta Skotlannille. Skotlannin kruunu ja kirkko eivät suosineet nornia ja skotti korvasi kielen pikkuhiljaa. Nornin katoamisaikaa ei tiedetä tarkasti. Joskus sitä on väitetty puhutun vielä 1800-luvun alkupuolella, mutta luultavammin se katosi viimeistään 1700-luvulla. Historiallisesta näkökulmasta Norjan vaikutusta Shetlantiin tutkiva Brian Smith on todennut, että nornia puhuttiin vielä 1800-luvulla. Hän on todennut, että joitakin kielen jäänteitä oli vielä jäljellä 1900-luvun alkuun saakka. Lisäksi monissa viitoissa paikkakuntien nimet ovat sekä englanniksi että nornin kielellä. Norni on jättänyt paikalliseen skottiin lainasanoja, ja nornista on säilynyt muutamia kirjallisia katkelmia. Norni muistutti luultavasti paljon fäärin kieltä. Myös ainakin Caithnessissa Skotlannin pohjoisrannikolla on puhuttu skandinaavista kieltä, jota on myös kutsuttu norniksi. Se kuitenkin katosi jo vuosisatoja ennen saarilla puhuttua nornia. Tämä kielimuoto tunnetaan vielä huonommin kuin saarten norni. === Kirjallisuus === Kielitieteilijä Jakob Jakobsen on julkaissut kirjan nornista vuonna 1890. Hän keräsi siihen erilaisia tekstejä, runoja, kehtolauluja ja 10 000 skandinaavista alkuperää olevaa sanaa, joita käytettiin Skotlannin murteessa. Hän myös laati vuonna 1918 etymologisen sanakirjan kielistä, joita hän nimitti Shetlannin pohjoisiksi kieliksi. Näiden lisäksi Orkneyn saarilta kotoisin oleva tutkija Hugh Marwick julkaisi 1920-luvulla kirjan Orkney norn, joka sisältää 3 000 skottilaista sanaa, jotka ovat skandinaavista alkuperää. ==Näyte== Isä meidän -rukous nornin eri muodoilla: *Orkneysaarten nornilla: :Favor i ir i chimrie, / Helleur ir i nam thite, :gilla cosdum thite cumma, / veya thine mota vara gort :o yurn sinna gort i chimrie, / ga vus da on da dalight brow vora :Firgive vus sinna vora / sin vee Firgive sindara mutha vus, :lyv vus ye i tumtation, / min delivera vus fro olt ilt, Amen. *Shetlandsaarten nornilla: :Fy vor or er i Chimeri. / Halaght vara nam dit. :La Konungdum din cumma. / La vill din vera guerde :i vrildin sindaeri chimeri. / Gav vus dagh u dagloght brau. :Forgive sindorwara / sin vi forgiva gem ao sinda gainst wus. :Lia wus ikè o vera tempa, / but delivra wus fro adlu idlu. :For do i ir Kongungdum, u puri, u glori, Amen == Lähteet == Luokka:Skotlannin kielet Luokka:Skandinaaviset kielet Luokka:Euroopan kuolleet kielet Luokka:Orkneysaarten historia
Le Pétomane

Le Pétomane, oikealta nimeltään Joseph Pujol, (1. kesäkuuta 1857 Marseille – 1945) oli ranskalainen flatulisti eli pierutaiteilija, jonka esityksiin kuului olennaisena osana piereskely. Hän oli omana aikanaan varsin tunnettu ja ihailtu sen vuoksi, että hän kykeni varsin taitavasti hallitsemaan vatsanpohjansa lihaksia ja näin tuottamaan erilaisia ääniä. Joseph Pujol syntyi Marseillessa. Hänen isänsä oli kivityömies ja kuvanveistäjä François ja äitinsä Rose Pujol. Perheessä oli viisi lasta. Kerrotaan, että päästyään koulusta Pujol koki kummallisen kokemuksen uidessaan meressä. Hän laittoi päänsä veden alle, pidätti hengitystään ja tunsi jääkylmän veden tunkeutuneen peräaukkoonsa. Kuivalle maalle päästyään hän huomasi veden tulevan ulos hänen peräaukostaan. Liityttyään armeijaan Pujol kertoi tupatovereilleen erityiskyvyistään ja viihdytti heitä tunkemalla vettä peräaukkoonsa ja ruiskuttamalla sitä sieltä ulos. Hänen varsinainen ammattinsa oli leipuri, mutta hän päätti koettaa onneaan viihdemaailmassa. Ensimmäisen lavaesiintymisensä Pujol teki Marseillessa vuonna 1887, ja se oli suurmenestys. Sittemmin hän siirtyi Pariisiin ja esiintyi Moulin Rougessa vuonna 1892. Esityksissään Pujol muun muassa soitti peräpäällään huilua sekä piereskeli tykkitulen ja ukkosen ääniä. Hän pystyi myös sammuttamaan kynttilän usean metrin päästä. Vuonna 1894 Pujolin ja Moulin Rougen välit erkanivat, ja hän perusti oman kiertävän sirkuksen, teatteri Pompadourin. Seuraavina vuosikymmeninä Pujol muutti esitystensä luonnetta. Eräs suosituimmista esityksistä oli maatilan eläinten äänten matkiminen. Esityksen huippukohta oli hänen oma näkemyksensä vuoden 1906 San Franciscon maanjäristyksestä. Ensimmäisen maailmansodan sytyttyä Pujol lopetti pierutaiteilijan työn ja palasi leipuriksi Marseilleen. Myöhemmin hän avasi leipomon Touloniin. Pujol kuoli 88-vuotiaana vuonna 1945. Hänet on haudattu La Valettessa sijaitsevalle hautausmaalle. Pariisin yliopisto tarjosi hänen perheelleen suuren summan rahaa, jotta he lahjoittaisivat ruumiin tutkimuksia varten, mutta perhe kieltäytyi tarjouksesta. Pujol esiintyy myös Jari Tervon satiiriromaanissa Koljatti (2009), jossa fiktiivinen pääministeri Lahnanen suututtaa Ranskan presidenttiä väittämällä Pujolia ranskalaiseksi kulttuurivaikuttajaksi. ==Aiheesta muualla== * Joseph Pujol... le pétomane * The Straight Dope: Did a French vaudeville star once specialize in trained flatulence? * http://www.ljhelms.com/pet/_pujol/thestory/retro.htm *Jean Nohain & F. Caradec: Petomaani. Elämä ja työt, eli tuulen viemää (LOVE KIRJAT, 1983) 99 sivua, ISBN 951-835-068-X Luokka:Ranskalaiset taiteilijat Luokka:Pierutaiteilijat Luokka:Vuonna 1857 syntyneet Luokka:Vuonna 1945 kuolleet
Pyhä Deusdedit

Pyhä Deusdetit eli Adeodatus I (k. 8. marraskuuta 618) oli paavina 19. lokakuuta 615 – 8. marraskuuta 618.Hanska 2005: 318. Hän oli syntyjään roomalainen. Hänen kruunajaispäivänsä oli 13. marraskuuta 615. Hänen paaviutensa päättyi hänen kuolemaansa 8. marraskuuta 618 Roomassa.The Book of Saints: 156. == Lähteet == * * === Viitteet === Luokka:Italialaiset pyhimykset Luokka:Paavit Luokka:Syntymävuosi tuntematon Luokka:Vuonna 618 kuolleet
Merisulat

Merisulat (Pennatulacea) on korallieläinten (Anthozoa) luokkaan kuuluva lahko polttiaiseläinten pääjaksossa. Merisulat koostuvat monista eri polyypeista, jotka yhdessä muodostavat runkokunnan. Runkokunnat ovat useimmiten noin 40 cm:n mittaisia, mutta joskus 1,5-metrisiä. Subselliflorae-alalahkon merisulat muistuttavat muodoltaan linnun sulkia. Merisulan tyviosa on muodostunut yhdestä tukevasta mukulamaisesta polyypista, joka kiinnittyy hiekkaan tai pohjamutaan. Runkokunnan yläosa muodostuu useista samanlaisista, ravinnonottoon erikoistuneista polyypeista, jotka lonkeroillaan pyydystävät planktonia.Introduction to the Pennatulacea UCMP Berkeley Merisulat ovat tyypillisesti syvän veden eläimiä, vain trooppisilla alueilla niitä tavataan matalammassa. Norjan rannikolla niitä tavataan 15–20 metristä alkaen aina 2600 metrin syvyyteen asti yleensä mutapohjalla.Sea pens Marine Fauna Gallery Norway Merisulkien polyyppirakenne on kahdeksanjakoisesti säteittäissymmetrinen. Ne luokitellaan sulkakorallien alaluokkaan (Octocorallia), yhdessä mm. pehmytkorallien kanssa. == Lähteet == Luokka:Korallieläimet
Bonifatius V

Bonifatius V (kastenimi tuntematon) (k. 25. lokakuuta 625) oli paavina 23. joulukuuta 619 – 25. lokakuuta 625. Hän syntyi Napolissa, Italiassa, mutta synnyinaikaa ei tunneta. Bonifatius V hallitsi Aeodatus I:n ja Honorius I:n välissä. ==Lähteet== * ===Viitteet=== Luokka:Paavit Luokka:Vuonna 625 kuolleet Luokka:500-luvulla syntyneet
Maksamakkara

Maksamakkara on makkaraa, jossa on merkittävänä ainesosana maksa. Perinteisissä maksamakkaroissa on noin 20 prosenttia rasvaa. Maksamakkaraa voidaan valmistaa useiden eläinten maksasta. Jotkut maksamakkarat on maustettu esimerkiksi tomaatilla tai pippurilla. Tahnamaiset maksapasteijat muistuttavat levitettävää maksamakkaraa. Maksamakkaraa syödään erityisesti voileivän päällä. Sitä voidaan käyttää myös ruoanlaitossa muun muassa lihapullien tai leivonnaisten täytteenä tai creme bruleen ainesosana. Maksamakkara on väriltään vaaleanpunaista, ruskeaa tai harmaata riippuen valmistus- ja jälkikäsittelymenetelmistä, valmistusmaasta sekä mahdollisten väriaineiden käytöstä. . Maalaismaksamakkara nimettiin 1980-luvulla Pietarsaaren pitäjäruoaksi. == Ravintosisältö == Maksamakkarassa on runsaasti A- ja B-ryhmien vitamiineja ja kivennäisaineista rautaa, seleeniä ja sinkkiä, jotka ovat hyvin imeytyvässä muodossa. == Terveysvaikutukset == Eviran tutkimusten mukaan runsaasti maksaa sisältävät ruoat ovat epäterveellisiä alle kouluikäisille lapsille. Maksamakkara on kuitenkin vaarattomampi ja sitä voi laittaa leivän päälle useita kertoja viikossa huoletta. ==Lähteet == == Aiheesta muualla == Luokka:Makkarat Luokka:Suomalainen keittiö Luokka:Maksa ruokana
Gassin

Gassin on kunta Ranskan Rivieralla noin 60 kilometrin päässä Toulonista, Varin departementissa. Sen asukasluku on 2 859 (vuonna 2006) ja pinta-ala 24,74 neliökilometriä. Gassinin vanha kyläkeskus sijaitsee 160 metriä korkealla mäellä, josta on näköala Saint-Tropezin lahdelle. Kunta on valittu kauneimpien ranskalaiskylien Les Plus Beaux Villages de France -järjestön jäseneksi.List of The Most Beautiful Villages of France , Les plus beaux villages de France. Viitattu 5.7.2017. == Lähteet == == Aiheesta muualla == Luokka:Varin kunnat
Turun Tienoo

Turun Tienoo on Turun lähiseutujen paikallislehti. Lehti ilmestyy torstaisin. Lehden konttori sijaitsee Liedon asemalla. Turun Tienoon levikki on 5 620 (LT 2012) ja sen levikkialuetta ovat Liedon kaupunki ja Ruskon kunta sekä Maarian ja Paattisten kaupunginosat Turussa. Lehti on perustettu 1954, ja sen kustantaja on Turun Seutu Oy. == Lähteet == ==Aiheesta muualla== * Turun Tienoon kotisivu Luokka:Turun media Luokka:Lieto Luokka:Rusko Luokka:Suomalaiset paikallislehdet
Puhelinkeskus

Puhelinkeskus on järjestelmä, joka muodostaa kytkentöjä puhelinlinjojen välille. Kytkentää soittajan (tilaajan) ja vastaanottajan välillä kutsutaan piiriksi, ja puhelinverkkoa piirikytkentäiseksi. Puhelun ajaksi muodostuva kytkentä muodostaa kiinteän reitin, joka ei muutu puhelun aikana ja jota ei voida käyttää muihin puheluihin. Puhelun päätyttyä yhteys purkautuu, ja reitin osat vapautuvat käytettäväksi toiselle puhelulle. Puhelinvaihde (PBX, private branch exchange) on pienimuotoinen puhelinkeskuksen kaltainen laite, joka on asiakkaan tiloissa ja kytkee puheluita joko vaihteen sisällä (talon sisäiset puhelut) tai saapuvia puheluita alanumeroihin tai lähteviä puheluita jollekin ulkolinjoista. Käytännössä nykyaikainen puhelinverkko ei ole enää täysin piirikytkentäinen, vaan runkoverkossa hyödynnetään lähiverkoista ja internetistä tuttua pakettivälitteistä verkkoa. Myös nykyaikaiset matkapuhelinverkot mahdollistavat pakettikytkentäisen liikenteen. Pakettivälitteisessä verkossa tilaajan ja vastaanottajan välille ei muodostu piiriä, vaan paketit voivat kulkea monia eri reittejä. Samalla reitillä voi myös kulkea samaan aikaan usean eri yhteyden paketteja. == Puhelinkeskusten tekniikka == Ensimmäiset puhelinkeskukset olivat käsivälitteisiä, ja keskuksenhoitaja muodosti yhteyden kytkemällä liittimellä varustetun johdon keskuksen taulussa olevaan pistokkeeseen. Keskuksenhoitajia, jotka useimmiten olivat naispuolisia, kutsuttiin Suomessa muun muassa nimellä ”sentraalisantra”. Vuonna 1891 Almon Strowger patentoi mekaanisen kytkimen, josta alkoi puhelinkeskusten automatisointi. Strowgerin yritys asensi ensimmäisen 75 liittymän automaattisen vaihteen vuonna 1892 Laportessa Indianassa. Tunnetuimmassa kytkinmallissa oli pyörivä varsi, joka liikkui kymmenen askelta. Kun puhelimella soitettiin, jokainen valintalevyltä tuleva pulssi liikutti vartta yhden askeleen. Joissakin keskuksissa käytettiin myös suoraviivaisesti liikkuvia valitsimia. Näiden yhdistelmänä muodostui nousukiertovalitsin, joka on osaltaan vaikuttanut numerointeihin: joissain maissa on edelleen tapana esittää puhelinnumerot kahden numeron ryhmissä. DTMF-äänitaajuusvalinta ja digitalisoituminen syrjäyttivät mekaaniset puhelinkeskukset. == Katso myös == * Kenttäpuhelinkeskus * Matkapuhelin * Piirikytkentä * DTMF * Kaukopuhelu * Pakettikytkentä * Kytkin (tietoliikenne) ==Lähteet== ==Aiheesta muualla== * Paul Timmins' database of North American Exchange and Operator information * Clive Feather's guide to the BT network * Telephone Exchange Name Project * Roger W. Haworth's guide to London (UK) Director Exchange Names * National Park Service's page about the first telephone exchange * Munkkiniemen automaatti - ainoa laatuaan Pohjoismaissa, Suomen Kuvalehti, 11.12.1926, nro 50, s. 30, Kansalliskirjaston digitaaliset aineistot Luokka:Puhelintekniikka
Svetlana Zaharova

Svetlana Vladimirovna Zaharova (, s. 15. syyskuuta 1970 Tšeboksary, Neuvostoliitto) on venäläinen kestävyysjuoksija. Zaharovan ensimmäinen merkittävä saavutus oli Honolulun maratonin voitto vuodelta 1997. Seuraavana vuonna hän sijoittui puolimaratonin maailmanmestaruuskilpailuissa kolmanneksitoista. Vuonna 1999 hän oli Los Angelesin maratonin toinen ja Berliinin maratonin kolmas. Hän juoksi vuonna 2000 toiseksi San Diegon ja Honolulun maratoneilla. Seuraavana vuonna hän sijoittui toiseksi Lontoon maratonilla ajalla 2.24.04. Hän oli toinen myös Honolulun maratonilla ja kolmas New Yorkin maratonilla. Edmontonin MM-kisoissa hän voitti MM-pronssia ajalla 2.26.18. Zaharova voitti vuonna 2002 Honolulun maratonin ja oli Lontoon maratonilla toinen. Samana vuonna sijoittuessaan neljänneksi Chicagon maratonilla hän teki uuden Venäjän ennätyksen ajallaan 2.21.31. 2003 hän voitti Chicagon ja Bostonin maratonit sekä sijoittui Pariisin MM-kisoissa yhdeksänneksi. Vuonna 2004 hän oli Chicagon maratonilla kolmas ja Ateenan olympialaisissa yhdeksäs. Vuonna 2005 hän sijoittui Tokion ja Bostonin maratoneilla neljänneksi. Vuonna 2008 Zaharova sijoittui Lontoon maratonilla toiseksi ja Pekingin olympialaisten maratonilla sijalle 22. Berliinin MM- kisoissa 2009 hän oli 15:s ajalla 2.29.55. Zaharova on naimisissa valmentajansa Nikolai Zaharovin kanssa. ==Lähteet== * Luokka:Venäläiset kestävyysjuoksijat Luokka:Vuonna 1970 syntyneet Luokka:Elävät henkilöt